มาธุระแถวนี้ และหิวมากกค่ะเพราะมื้อเช้ากินขนมปังไปจึ๋งเดียว เพื่อนๆส่วนใหญ่อยากทานข้าวจึงลงมติกันที่ร้านบ้านหญิง ร้านด้านในโล่ง สว่างกว่าหน้าร้านเพราะติดริมกระจกและมองวิวด้านนอกได้รอบเลยค่ะ แต่เราไม่นั่งเพราะกลัวร้อนแดด จึงเลือกโต๊ะช่วงกลางๆแทน อาหารออกไวรอไม่นานเลย ชอบค่ะ
 
สั่งเป็นกับข้าวนะคะมีแกงส้มชะอมกุ้ง 140฿ เมนูนี้ใส่ถ้วยมาเล็กๆ มีไข่ชะอมแผ่นหนาๆทอดมาไม่อมน้ำมัน กุ้งประมาณ4-5 ตัวค่ะ แต่ตัวน้ำแกงส้มไม่ค่อยจัดจ้านเท่าไหร่ เราว่าเมนูนี้ถือว่ากลางๆ ค่ะ 3/5
 
ลาบหมูทอด 130 อันนี้รสชาติดีค่ะ ทอดมาได้พอดีไม่แข็งและด้านในยังชุ่มพอดี รสชาติอร่อยเลยค่ะ มีอยู่ 5 ลูก 5 คนแบ่งกันลงตัวดีค่ะ 4/5
 
ไข่ดุ๋นบ้านหญิง 110฿ ไข่เนียนดี พึ่งทำเสร็จใหม่ๆ มีไข่เยี่ยวม้า เห็ดฟาง และวุ้นเส้น เราว่ารสชาติขาดเค็ม คือจืดไปค่ะ ถ้าเค็มกว่านี้จะพอดีมากค่ะ 3/5
 
โรตีเขียวหวานไก่ 110฿ แผ่นโรตีหน้ากรอบพอดี ตัวแกงเขียวหวานไม่เข้มข้น คือไม่เหมาะกับทานคู่โรตี เราว่าเหมาะกับทานเป็นกับข้าวมากกว่า ถ้าทำให้เข้มข้นและจัดจ้านกว่านี้จะโอเคค่ะ 3/5
 
หมึกทอดพริกเกลือ 170฿ หมึกทอดมาเหลืองกรอบพอดี ไม่เหนียวหรือแข็งไป จัดว่ากำลังอร่อยเลยค่ะ 3.5/5 แต่ปริมาณมาไม่เยอะเท่าไหร่ค่ะ
 
หมูผัดหนำเลี้ยบ 170฿ เมนูนี้จะออกเค็ม กินกับข้าวอร่อยพอดี ให้มาไม่มาก ตัวพริกไม่ได้ทุบให้แตก ถ้าอยากได้รสชาติเผ็ดต้องตัดพริกแล้วทานคู่กันเองค่ะ 3/5